CELEX: 32018R0222
Language: lv
Date: 2018-02-15 00:00:00
Title: Komisijas Regula (ES) 2018/222 (2018. gada 15. februāris), ar kuru Eiropas Parlamenta un Padomes Regulas (EK) Nr. 882/2004 VII pielikumu groza attiecībā uz ES references laboratoriju gliemeņu bakterovirusālā piesārņojuma monitoringam (Dokuments attiecas uz EEZ. )

16.2.2018   
            
            
               LV
            
            
               Eiropas Savienības Oficiālais Vēstnesis
            
            
               L 43/8
            
         KOMISIJAS REGULA (ES) 2018/222
   (2018. gada 15. februāris),
   ar kuru Eiropas Parlamenta un Padomes Regulas (EK) Nr. 882/2004 VII pielikumu groza attiecībā uz ES references laboratoriju gliemeņu bakterovirusālā piesārņojuma monitoringam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 5. un 6. punktu,
   tā kā:
   
               (1)
            
            
               Regula (EK) Nr. 882/2004 nosaka vispārīgos uzdevumus un prasības Eiropas Savienības references laboratorijām (“ES references laboratorijas”) pārtikas un dzīvnieku barības, kā arī dzīvnieku veselības jomā. Izraudzītās ES references laboratorijas ir uzskaitītas minētās regulas VII pielikumā, to skaitā arī references laboratorija, kas atbildīga par gliemeņu bakterovirusālā piesārņojuma monitoringu.
            
         
               (2)
            
            
               Sakarā ar Apvienotās Karalistes paziņojumu, kas sniegts saskaņā ar Līguma par Eiropas Savienību 50. pantu, 2018. gada 31. decembrī tiek anulēts statuss ES references laboratorijai gliemeņu bakterovirusālā piesārņojuma monitoringam, kura atrodas Apvienotajā Karalistē.
            
         
               (3)
            
            
               Galvenie ar pārtiku saistītie riski attiecībā uz gliemenēm ir Salmonella, Escherichia coli un vīrusi, tāpēc analītiskos testus attiecīgi salmonellu, E. coli un vīrusu klātbūtnes noteikšanai, kurus līdz šim veica ES references laboratorija gliemeņu bakterovirusālā piesārņojuma monitoringam, turpmāk būtu jāveic ES references laboratorijai zoonozes (salmonella) analīzēm un testiem, ES references laboratorijai attiecībā uz Escherichia coli, tai skaitā Verotoxigenic E. coli (VTEC), un ES references laboratorijai attiecībā uz vīrusiem, kurus pārnēsā ar pārtiku. Darbības, kas saistītas ar gliemeņu ražošanas apgabalu monitoringu un klasifikāciju, būtu jāpārņem ES references laboratorijai jūras biotoksīnu monitoringam. Tādējādi ES references laboratorija gliemeņu bakterovirusālā piesārņojuma monitoringam vairs nav nepieciešama un tāpēc no Regulas (EK) Nr. 882/2004 VII pielikuma saraksta būtu jāsvītro.
            
         
               (4)
            
            
               Tādēļ Regula (EK) Nr. 882/2004 būtu attiecīgi jāgroza.
            
         
               (5)
            
            
               Lai izvairītos no traucējumiem darbībās, kuras pašlaik veic ES references laboratorija gliemeņu bakterovirusālā piesārņojuma monitoringam, šajā regulā paredzētos pasākumus ir lietderīgi piemērot no 2019. gada 1. janvāra.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 882/2004 VII pielikuma I daļas 4. punktu svītro.
   2. pants
   ES references laboratorija zoonozes (salmonella) analīzēm un testiem, ES references laboratorija attiecībā uz Escherichia coli, tai skaitā Verotoxigenic E. coli (VTEC), un ES references laboratorija attiecībā uz vīrusiem, kurus pārnēsā ar pārtiku, pārņem darbības, kuras saistībā ar analītisko testu attiecīgi salmonellu, E. coli un vīrusu klātbūtnes noteikšanai līdz šim veica ES references laboratorija gliemeņu bakterovirusālā piesārņojuma monitoringam.
   Darbības, kas saistītas ar gliemeņu ražošanas apgabalu monitoringu un klasifikāciju, pārņem ES references laboratorija jūras biotoksīnu monitoringam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2019. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 165, 30.4.2004., 1. lpp.